Larks' Tongues in Aspic

Larks' Tongues in Aspic je piaty štúdiový album britskej progresívno rockovej skupiny King Crimson. Vyšiel v marci 1973 a v britskom rebríčku sa najlepšie umiestnil na 20. mieste.

Po koncertoch na jar 1972 sa Robert Fripp rozhodol skupinu úplne prerobiť. Preto kapelu niekoľko hudobníkov opustilo a osamotený Fripp začal postupne priberať ďalších hudobníkov. Prišiel spievajúci basgitarista John Wetton, ktorého Fripp oslovil už skôr, ex-Yes bubeník Bill Bruford, perkusionista Jamie Muir a tiež huslista David Cross. Posledným členom skupiny sa stal textár Richard Palmer-James. Táto zostava začala v priebehu roka 1972 vytvárať úplne nový materiál a v októbri toho roku začala koncertovať.

Album Larks' Tongues in Aspic skupina nahrala v januári a februári 1973, v čase jeho vydania v marci toho roku už v King Crimson nebol Jamie Muir, ktorý sa k odchodu rozhodol po nehode v klube Marquee, kedy mu v priebehu koncertu spadol na nohu gong (išlo sa o oficiálnu správu, skutočný dôvodom bol kláštorný život, pre ktorý sa Muir rozhodol). Zvuk kapely už nebol tak ovplyvnený jazzom, ako na predchádzajúcich dvoch albumoch, hudobníci predovšetkým na inštrumentálnych skladbách oveľa viac experimentovali a improvizovali a sound sa presunul k hardrockovému, často až s heavy metalovými riffmi. V rukách hudobníkov objavili husle a najrozmanitejšie perkusie, ako napr africká mbira či obyčajný plech.

 Skladby 
 „Larks' Tongues in Aspic (Part I)“ (David Cross, Robert Fripp, John Wetton, Bill Bruford, Jamie Muir) – 13:36
 „Book of Saturday“ (Fripp, Wetton, Richard Palmer-James) – 2:53
 „Exiles“ (Cross, Fripp, Palmer-James) – 7:40
 „Easy Money“ (Fripp, Wetton, Palmer-James) – 7:54
 „The Talking Drum“ (Cross, Fripp, Wetton, Bruford, Muir) – 7:26
 „Larks' Tongues in Aspic (Part II)“ (Fripp) – 7:07

 Hudobníci 
 Robert Fripp – gitara, mellotron, elektrický klavír
 John Wetton – spev, basgitara, klavír
 David Cross – husle, viola, mellotron, flauta, elektrický klavír
 Bill Bruford – bicie
 Jamie Muir – perkuse
 Richard Palmer-James – texty

 Zdroj 


Kategória:Albumy King Crimson
Kategória:Hudobné albumy z 1973